
EDUSKUNNAN OIKEUSASIAMIES 


PÄÄTÖS 
10.7.2023 


EOAK/7314/2022 


Viite: 5.12.2022 vireille tullut kantelu 


ASIA: TARTUNTATAUTILAIN 48 A §:N SOVELTAMISEN ONGELMAT 


1 KANTELU 


2 SELVITYS 


A) (jälj. kantelija) arvosteli Tampereen kaupungin 
sosiaali- ja terveyspalvelujen vastuualuetta asiassa, joka koski hänen 
siirtämistään toisiin tehtäviin Tampereen kaupungin hammashoitolasta, 
jossa hän työskenteli välinehuoltajana. Kantelija siirrettiin tartuntatautilain 48 
a 8:n nojalla varhaiskasvatukseen hoiva-avustajaksi sen vuoksi, että hän oli 
kieltäytynyt ottamasta koronarokotuksia. 


Kantelija piti siirtoaan toisiin tehtäviin perusteettomana, koska hänellä ei 
työssään —välinehuoltajana ollut lähikontakteja potilaisiin. Kantelijan 
kertoman mukaan hänen palkkaansa laskettiin kahdeksan viikon työnteon 
jälkeen vastaamaan hoiva-avustajan palkkaa. 


Kantelija arvosteli kirjoituksessaan myös eduskuntaa, joka kantelijan 
näkemyksen mukaan on tartuntatautilain 48 a 8:n hyväksyessään säätänyt 
laittoman ja perustuslain vastaisen lain. 


Kantelun johdosta hankittiin selvitys Pirkanmaan hyvinvointialueelta. 


Hyvinvointialueen suun terveydenhuollon toimialuejohtaja Minna Luoto 
toteaa 27.3.2023 päivätyssä selvityksessään seuraavaa. 

3 RATKAISU 


Tampereen kaupungin sosiaali- ja = terveyspalvelut ovat 
liikkeenluovutuksessa siirtyneet osaksi Pirkanmaan hyvinvointialuetta . 
Hyvinvointialueen apulaisoikeusasiamiehelle antama selvitys perustuu 
Tampereen kaupungin aikoinaan tekemiin linjauksiin liittyen tartuntatautilain 
48 a S:n soveltamiseen, jotka on käsitelty Tampereen kaupungin 
yhteistoimintaryhmässä 19.1.2022. 


Tampereen kaupunki totesi ohjeistuksessaan tartuntatautilain 48 a 8:n 
koskeneen ”kaikkia niitä tehtäviä, joihin liittyy lähikontaktin aiheuttama 
tartuntariski. Sääntely koskee sote-ammattihenkilöiden lisäksi esimerkiksi 
siivous- tai ruokahuollon tehtävissä toimivia henkilöitä, jotka tehtäviään 
hoitaessaan voisivat aiheuttaa tartuntariskin ollessaan potilaan kanssa 
samassa tilassa tai huoneessa. Lisäksi säädös koskee sellaisia henkilöitä, 
jotka eivät ole suorassa kontaktissa asiakkaaseen, mutta voivat levittää 
tartuntaa edelleen sellaiseen henkilöön, joka työskentelee lähikontaktissa 
asiakkaan kanssa.” 


Hyvinvointialueen suun terveydenhuollon toimialuejohtajan mukaan ohje oli 
hallituksen esityksen 230/2021 mukainen: ”Suoja covid-19-tautia vastaan 
olisi kuitenkin perusteltua olla myös sellaisissa tehtävissä toimivilla, jotka 
eivät ole suorassa lähikontaktissa asiakkaaseen tai potilaaseen, mutta jotka 
voisivat levittää tartuntaa edelleen sellaiseen henkilöstöön, joka 
työskentelisi tehtävissä, joihin sisältyisi lähikontaktin aiheuttama tartuntariski 
covid-19-taudin vakaville seuraamuksille alttiille asiakkaille ja potilaille”. 


Ohjeessa lueteltiin yksiköt, joissa työskentelevillä edellytettiin olevan 
rokotesuoja covid-19-tautia vastaan. Suun terveydenhuollosta oli maininta 
”kaikki yksiköt”. Välinehuoltajat olivat Tampereen kaupungilla suun 
terveydenhuollon työntekijöitä. Toimialuejohtaja Luoto kertoo, että hänen 
saamansa tiedon mukaan Tampereen kaupungin sote-johtoryhmässä oli 
tehty päätös, että linjaukset rokottamattomien työntekijöiden käytöstä 
työtehtävissä tehdään palveluryhmissä. Suun terveydenhuollossa on tehty 
linjaus, että myös välinehuoltajilta vaaditaan rokotesuojaus. 
Toimialuejohtaja pitää tätä vaatimusta perusteltuna. Tampereen kaupungin 
välinehuollon toimipisteet sijaitsevat hammashoitoloissa tai terveysasemilla. 
Välinehuoltajat — ovat työssään — lähikontaktissa potilaita hoitavan 
henkilökunnan kanssa. Riski, että covid-19-tauti olisi voinut tarttua 
välinehuoltajalta  lähikontaktissa potilaisiin olevaan työntekijään on ollut 
olemassa. 


Toimialuejohtaja Luoto toteaa pitävänsä Tampereen kaupungin sosiaali- ja 
terveyspalveluiden tekemään linjausta vaatia myös välinehuoltajilta 
rokotesuoja covid-19-tautia vastaan perusteltuna tartuntatautilain 48 a S:n 
voimassaoloaikana. 


3.1 Oikeusasiamiehen tehtävät 


Perustuslain 109 8:n 1 momentin mukaan oikeusasiamiehen tulee valvoa, 
että tuomioistuimet ja muut viranomaiset sekä virkamiehet, julkisyhteisön 
työntekijät ja muutkin julkista tehtävää hoitaessaan noudattavat lakia ja 
täyttävät velvollisuutensa. Tehtäväänsä hoitaessaan oikeusasiamies valvoo 
perusoikeuksien ja ihmisoikeuksien toteutumista. 


Eduskunnan oikeusasiamiehestä annetun lain 3 8:n 2 momentin mukaan 

oikeusasiamies ryhtyy hänelle tehdyn kantelun johdosta niihin 
toimenpiteisiin, joihin hän katsoo olevan aihetta lain noudattamisen, 
oikeusturvan tai perus- ja ihmisoikeuksien toteutumisen kannalta. Asiassa 
hankitaan oikeusasiamiehen tarpeelliseksi katsoma selvitys. 


3.2 Asiassa sovellettava keskeinen lainsäädäntö 
3.2.1 Perustuslaki 


Perustuslain 2 §:n 3 momentin mukaan julkisen vallan käytön tulee 
perustua lakiin. Kaikessa julkisessa toiminnassa on noudatettava tarkoin 
lakia. 


3.2.2 Tartuntatautilaki 


Kantelukirjoituksessa tarkoitettuna ajankohtana voimassa olleen 
tartuntatautilain 48 a §:n 1 momentin mukaan sosiaali-ja terveydenhuollon 
palveluissa kaikissa tehtävissä, joihin liittyi lähikontaktin aiheuttama 
tartuntariski covid-19-taudin vakaville seuraamuksille alttiille asiakkaille tai 
potilaille, sai käyttää vain erityisestä syystä henkilöä, joka ei ollut osoittanut, 
että hänellä oli rokotuksen tai enintään kuusi kuukautta aikaisemmin 
sairastetun laboratoriovarmistetun taudin antama suoja covid-19-tautia 
vastaan. Työntekijä, joka ei lääketieteellisistä syistä voinut ottaa rokotetta, 
voi osoittaa suojan covid-19-tautia vastaan todistuksella hänelle enintään 
72 tuntia ennen työvuoroon saapumista tehdyn =covid-19-testin 
negatiivisesta tuloksesta. 


Pykälän 3 momentissa säädettiin, että jos työntekijä ei täyttänyt 1 
momentissa säädettyjä edellytyksiä, työnantajan oli ensisijaisesti tarjottava 
työntekijälle muuta työsopimuksen mukaista työtä tai jos tällaista ei ollut 
tarjolla, muuta työntekijälle sopivaa työtä. Jos tällaistakaan työtä ei ollut 
tarjolla tai työntekijä ei suostunut sitä vastaanottamaan, työnantajalla ei 
ollut palkanmaksuvelvollisuutta työnteon estymisen ajalta, ellei toisin ollut 
sovittu. 


Tartuntatautilakiin väliaikaisesti lisätty 48 a & oli voimassa 1.1.2022 — 
31.12.2022. 


3.3 Asian oikeudellinen arviointi 
3.3.1 Tampereen kaupungin ohje 


Tartuntatautilain 48 a S:ää tuli sen 1 momentin sanamuodon mukaan 
soveltaa niihin sosiaali- ja terveydenhuollon palveluissa työskenteleviin 
henkilöihin, joiden tehtäviin liittyi lähikontaktin aiheuttama tartuntariski 
asiakkaille tai potilaille. 


Kuten Pirkanmaan hyvinvointialueen selvityksessä todetaan, 
tartuntatautilain 48 a S:n säätämiseen johtaneen hallituksen esityksen 
mukaan ”(s)uoja covid-19-tautia vastaan olisi kuitenkin perusteltua olla myös 
sellaisissa tehtävissä toimivilla, jotka eivät ole suorassa lähikontaktissa 
asiakkaaseen tai potilaaseen, mutta jotka voisivat levittää tartuntaa edelleen 
sellaiseen henkilöstöön, joka työskentelisi tehtävissä, joihin sisältyisi 

lähikontaktin aiheuttama tartuntariski covid-19-taudin vakaville 
seuraamuksille alttiille asiakkaille ja potilaille.” (HE 230/2021 vp, s. 
29 ja 30) 


Totean että hallituksen esityksen perustelut irtautuivat ehdotetun 48 a &:n 1 
momentin sanamuodosta tavalla, jota tavanomaisesti kutsutaan perusteluilla 
säätämiseksi. Myös eduskunnan sosiaali- ja terveysvaliokunta kiinnitti 
asiaan huomiota hallituksen esityksestä antamassaan mietinnössä. 
Valiokunta korosti, että ”säännöksen sanamuodon mukaan vaatimus 
kohdistuu nimenomaisesti tehtäviin, joihin liittyy lähikontaktin aiheuttama 
tartuntariski.” (StVM 37/2021 vp, s. 5) 


Totean että tartuntatautilain 48 a 8:n 1 momentin säännös oli henkilölliseltä 
soveltamisalaltaan yksiselitteinen. Viittaan tässä yhteydessä perustuslain 2 
§:n 3 momentin säännökseen, jonka toisen virkkeen mukaan kaikessa 
julkisessa toiminnassa on noudatettava tarkoin lakia. Siinä ilmaistu 
lakisidonnaisuuden periaate = rajoittaa viranomaisen harkintavaltaa. 
Tampereen kaupungin olisi ohjeistusta antaessaan tullut noudattaa 
tartuntatautilain 48 a 8:n 1 momentin säännöstä sen sanamuodon 
mukaisesti. 


Näkemykseni mukaan pitäytyminen lain sanamuotoon on erityisen tärkeää 
silloin, kun sääntely kytkeytyy kiinteästi perustuslaissa säädettyihin 
oikeuksiin. Tartuntatautilain 48 a 8:n säännös oli merkityksellinen useiden 
perustuslaissa säädettyjen oikeuksien toteutumisen kannalta. Näitä ovat 
ainakin 6 S:ssä säädetty yhdenvertaisuus, 7 8:ssä säädetty oikeus elämään 
ja henkilökohtaiseen vapauteen, 10 §:ssä säädetty yksityiselämän suoja, 18 
8:ssä säädetty oikeus työhön ja 19 8:n 3 momentissa säädetty oikeus 
riittäviin sosiaali- ja terveyspalveluihin. 


Katson että Tampereen kaupunki menetteli lainvastaisesti antaessaan 
ohjeen, joka oli vastoin sitä, mitä tartuntatautilain 48 a 8:n 1 momentissa 
säädettiin. 


3.3.2 Kantelijan siirto toiseen tehtävään ja hänen palkkansa alentaminen 


Tampereen kaupungin antaman lainvastaisen ohjeen noudattaminen johti 
kantelijan tapauksessa siihen, että hänet siirrettiin suun terveydenhuollon 
tehtävistä varhaiskasvatuksen tehtäviin muun muassa sillä seurauksella, että 
hänen palkkaansa alennettiin vastaamaan hoiva-avustajan palkkaa sen 
jälkeen, kun siirrosta oli kulunut kahdeksan viikkoa. 


Suun terveydenhuollon yksiköiden | tartunnantorjuntaa koskevassa 
Terveyden ja hyvinvoinnin laitoksen ohjeessa suositellaan välinehuollolle 
varattavaksi hoitohuoneesta täysin erillinen tila. (THL 2016, s. 32) 


Käsitykseni mukaan näin myös käytännössä menetellään. Minulla ei näin 
ollen ole syytä epäillä kantelijaa, kun hän kertoo, että hänellä ei 
välinehuoltajan työssään ole ollut lähikontakteja potilaisiin. 


Totean että kantelija siirrettiin toisiin tehtäviin vastoin sitä, mitä tuolloin 
voimassa olleessa tartuntatautilain 48 a 8:ssä säädettiin. 

Perustuslain mukaan eduskunnan oikeusasiamiehen tulee valvoa, että 
viranomaiset ja muut julkista tehtävää hoitavat noudattavat lakia ja täyttävät 
muutoinkin velvollisuutensa. — Oikeusasiamies ei hänelle kuuluvan 
laillisuusvalvonnan puitteissa voi ottaa kantaa työmarkkinajärjestöjen 
neuvottelujen tuloksena syntyneiden virka- ja työehtosopimusten 
määräysten tulkintaan ja palkkauksen suuruutta koskeviin kysymyksiin. 


3.3.3 Eduskunnan lainsäädäntötoiminta 


Eduskunnan oikeusasiamiehen tehtävänä on valvoa, että tuomioistuimet ja 
muut viranomaiset sekä virkamiehet, julkisyhteisön työntekijät ja muutkin 
julkista tehtävää hoitaessaan noudattavat lakia ja täyttävät velvollisuutensa. 


Tartuntatautilakiin lisättiin väliaikaisesti 48 a 8:n säännös 30.12.2021 
annetulla lailla (1378/2021). Laki on säädetty perustuslakivaliokunnan 
myötävaikutuksella. | Perustuslakivaliokunta totesi lausunnossaan, että 
sääntelylle on selvästi hyväksyttävät perusteet (PeVL 51/2021 vp, kohta 5), 
ja eduskunta hyväksyi hallituksen esitykseen HE 230/2021 vp sisältyvän 
lakiehdotuksen muuttamattomana. 


Eduskunnan oikeusasiamiehellä ei ole lakiin perustuvaa toimivaltaa puuttua 
eduskunnan = lainsäädäntötoimintaan eikä sen taustalla = olevaan 
yhteiskunnalliseen päätöksentekoon. 


4 TOIMENPITEET 


Sosiaali- ja terveydenhuollon järjestämisestä annetun lain (612/2021) 
mukaisesti sosiaali- ja terveydenhuollon järjestämisvastuu on eräin laissa 
säädetyin poikkeuksin siirtynyt 1.1.2023 hyvinvointialueille . 


Saatan edellä kohdassa 3.3.1 esittämäni käsityksen Tampereen kaupungin 
menettelyn lainvastaisuudesta Pirkanmaan hyvinvointialueen tietoon. 


Tässä tarkoituksessa lähetän sille jäljennöksen tästä päätöksestäni. 


Apulaisoikeusasiamies 
Maija Sakslin 


Vanhempi oikeusasiamiehensihteeri 
Riitta Burrell 


Asiakirja on hyväksytty sähköisesti asianhallintajärjestelmässä. 


